
REFERAT DE APROBARE

	Subsemnatul Bucuroiu Constantin, primar al oraşului Boldeşti - Scăeni, supun spre analiza şi aprobarea Consiliului Local "Proiectul de hotărâre privind  darea în administrare către Școala Gimnazială nr. 2 Oraş Boldeşti-Scăeni a imobilului situat pe strada Fagului nr.2A, având destinaţia „Creşă de copii”".
 În baza O.U.G. nr. 57/2019 privind Codul administrativ, vă prezint următoarele:
             - potrivit Hotărârii Consiliului Local nr. 30 din 27.02.2023 privind aprobarea  reţelei şcolare a unităţilor de învăţământ preuniversitar de stat din oraşul Boldeşti - Scăeni pentru anul şcolar  2023-2024, Şcoala gimnazială nr. 2, are în structura sa, ca unităţi de învăţământ preşcolar arondate, următoarele:
- Grădiniţa cu program normal nr. 2;
- Grădiniţa cu program normal nr. 3;  
- Grădiniţa cu program prelungit nr. 5	;
- Creşa de copii.
Prin H.C.L. nr. 22/26.02.2013 s-a aprobat darea în administrare către Școala Gimnazială nr. 2 Oraş Boldeşti – Scăeni a imobilelor situate pe str. Colinei nr.40 și str. Morii nr.36, întocmindu-se astfel Contractul de dare în administrare nr.1999/28.02.2013.
Conform  H.C.L. nr. 38/28.02.2022, prin care s-a aprobat  arondarea  Creşei de copii la Şcoala Gimnazială nr. 2 oraşul Boldeşti - Scăeni,  este necesar să se  încheie un Contract  de dare în administrare a imobilului situat pe strada Fagului nr 2A, sub conducerea Școlii Gimnaziale nr.2 oraș Boldești – Scăeni.
În imobilul din strada Fagului nr.2A îşi desfăşoară activitatea Creșa de copii, Grădinița nr.2 și Grădinița nr.5. 
[bookmark: _GoBack]           Faţă de cele mai sus prezentate, propun aprobarea dării în administrare a imobilului situat pe strada Fagului nr.2A către Şcoala Gimnazială nr. 2, oraşul Boldeşti - Scăeni, judeţul Prahova, unitate de învăţământ care are în structură învăţământ preşcolar, în condiţiile legii.
        În speranţa aprobării, vă mulţumesc anticipat !

BUCUROIU CONSTANTIN

